
ខែសីហា ឆ្នាំ 2026
ជូនចំពោះ មាតាបិតា ឬ អាណាព្យាបាល ជាទីគោរព
នាយកដ្ឋានអប់រំបឋមសិក្សា និងមធ្យមសិក្សា ថ្មីៗនេះបានដាក់ឱ្យដំណើរការ MCAS Family Portal ដែលនឹងអនុញ្ញាត​ឱ្យគ្រួសារអាចចូលមើលលទ្ធផលប្រឡងថ្នាក់រដ្ឋរបស់កូនពួកគេ។ អ្នកគួរតែទទួលបានព័ត៌មានពីស្រុកសិក្សា​របស់អ្នកអំពី​របៀប​ចូលប្រើប្រាស់ Portal ដោយប្រើលេខកូដចុះឈ្មោះពិសេសមួយ។ Portal នេះផ្តល់នូវលទ្ធផលដំបូង​របស់កូនអ្នក​ពីការប្រឡង Massachusetts Comprehensive Assessment System (MCAS) ដែលពួកគេបានប្រឡងនៅ​និទាឃរដូវ ឆ្នាំ 2026។ ទោះបីជាលទ្ធផលទាំងនេះជាលទ្ធផលបឋម និងអាចមានការផ្លាស់ប្តូរបន្តិចបន្តួចក៏ដោយ DESE កំពុងចែករំលែកលទ្ធផលទាំងនេះជាមួយគ្រួសារតាំងពីដើមឆ្នាំនេះ ដើម្បីឆ្លើយតបទៅនឹងមតិយោបល់ដែលទទួលបាន និង​ជួយ​ឱ្យគ្រួសារត្រៀមខ្លួនសម្រាប់ការចាប់ផ្តើមឆ្នាំសិក្សានៅរដូវស្លឹកឈើជ្រុះ។

លទ្ធផលបឋមនៃមុខវិជ្ជាភាសាអង់គ្លេស (English Language Arts) និងគណិតវិទ្យាមានរួចរាល់ហើយ។ លទ្ធផលបឋម នៃមុខវិជ្ជាវិទ្យាសាស្ត្រ និងពលរដ្ឋវិទ្យា (Civics) សម្រាប់សិស្សដែលបានប្រឡងមុខវិជ្ជាទាំងនោះ ក៏នឹងមានផងដែរ។ លទ្ធផលចុងក្រោយ ដែលរួមមានព័ត៌មានអំពីការរីកចម្រើនរបស់សិស្ស និងការប្រៀបធៀបជាមួយលទ្ធផលរបស់សាលា ស្រុកសិក្សា និងទូទាំងរដ្ឋ នឹងមាននៅចុងខែកញ្ញា។ Portal នេះក៏នឹងរួមបញ្ចូលលទ្ធផលពីឆ្នាំមុនៗផងដែរ។.
.

ខ្ញុំសូមលើកទឹកចិត្តឱ្យអ្នកពិនិត្យមើលលទ្ធផលរបស់កូនអ្នក។ ទោះបីជាពិន្ទុ MCAS គ្រាន់តែជាផ្នែកមួយនៃព័ត៌មានដែល​ឆ្លុះបញ្ចាំងពីបទពិសោធន៍សិក្សារបស់កូនអ្នកក៏ដោយ ប៉ុន្តែវាអាចផ្តល់ព័ត៌មានដែលមានប្រយោជន៍អំពីការរីកចម្រើន ចំណុច​ខ្លាំង និងផ្នែកដែលអាចត្រូវការការគាំទ្របន្ថែមសម្រាប់កូនអ្នក។ 

ព័ត៌មានមូលដ្ឋានអំពីការប្រឡងត្រូវបានបញ្ចូលនៅខាងក្រោម និងនៅក្នុង Portal ប៉ុន្តែប្រសិនបើអ្នកមានសំណួរអំពី​កូន​របស់​​អ្នកជាក់លាក់ សូមទាក់ទងទៅសាលារបស់កូនអ្នក។

អំពីលទ្ធផលរបស់កូនអ្នក៖
ពិន្ទុ MCAS ស្ថិតក្នុងកម្រិតសមិទ្ធផលមួយក្នុងចំណោមបួនកម្រិត៖
·  លើសពីការរំពឹងទុក (Exceeding Expectations)
·  សម្រេចបានតាមការរំពឹងទុក (Meeting Expectations)
·  សម្រេចបានតាមការរំពឹងទុកមួយផ្នែក (Partially Meeting Expectations), និង
·  មិនសម្រេចបានតាមការរំពឹងទុក (Not Meeting Expectations)

លទ្ធផលបង្ហាញថាកូនរបស់អ្នកទទួលបានពិន្ទុនៅកម្រិតណា ដែលអាចជាចំណុចចាប់ផ្តើមដ៏ល្អសម្រាប់ការពិភាក្សា​ជាមួយ​គ្រូ​របស់កូន​អ្នក។ ប្រសិនបើពិន្ទុ MCAS របស់កូនអ្នកមិនស្របគ្នា​នឹងព័ត៌មានផ្សេងទេ (ដូចជាពិន្ទុ ឬលទ្ធផល​នៃ​ការវាយតម្លៃក្នុងតំបន់) ដែលអ្នកបានទទួល​ពីសាលារបស់កូនអ្នក អ្នកគួរពិភាក្សា​អំពីមូលហេតុនៃ​ភាពខុសគ្នាទាំងនោះ។ សូម​​កត់​សម្គាល់ថា ប្រសិនបើកូនរបស់អ្នកបានចូលរួមការវាយតម្លៃជំនួស MCAS (MCAS Alternate Assessment ឬ MCAS-Alt) លទ្ធផលរបស់ពួកគេនឹងត្រូវបានរាយការណ៍​ដោយប្រើកម្រិត​សមិទ្ធផល​ខុសគ្នា (Progressing, Emerging, Awareness, ឬ Incomplete)។

អំពីខ្លឹមសារដែល MCAS វាស់វែង៖
MCAS វាស់វែងចំណេះដឹង និងជំនាញដែលមាននៅក្នុង Massachusetts state learning standards. គ្រូបង្រៀន និងអ្នកជំនាញ​ផ្សេង​ទៀតបានរៀបចំស្តង់ដារទាំងនេះឡើង ដើម្បីជួយត្រៀមសិស្សឱ្យទទួល​បានជោគជ័យនៅកម្រិតថ្នាក់​បន្ទាប់ និងលើសពីនេះទៅទៀត។ ជាទូលំទូលាយ ស្តង់ដារសិក្សារបស់រដ្ឋ Massachusetts ត្រូវបានរៀបចំឡើងដើម្បី​ជួយសិស្ស​កសាងចំណេះដឹង និងជំនាញដែលពួកគេត្រូវការ ដើម្បីទទួលបានជោគជ័យក្នុងការសិក្សា អាជីព និងជីវិត​ជាពលរដ្ឋ។

គ្រូបង្រៀននៅរដ្ឋ Massachusetts និងអ្នកជំនាញផ្សេងទៀតយកស្តង់ដារសិក្សាទាំងនោះមកប្រើ ដើម្បី  review and develop MCAS questions. 

អំពី MCAS:
សិស្សថ្នាក់ទី 3 ដល់ទី 8 ប្រឡងមុខវិជ្ជាភាសាអង់គ្លេស និងគណិតវិទ្យាជារៀងរាល់ឆ្នាំ ហើយសិស្សក៏ប្រឡងមុខវិជ្ជាទាំង​នេះ​ម្តងទៀត​នៅថ្នាក់វិទ្យាល័យផងដែរ។ ការប្រឡងវិទ្យាសាស្ត្រត្រូវបានធ្វើឡើងនៅថ្នាក់ទី 5 ថ្នាក់ទី 8 និងម្តងទៀតនៅថ្នាក់​វិទ្យាល័យ។ ការប្រឡងពលរដ្ឋវិទ្យា (Civics) ត្រូវបានធ្វើឡើងនៅថ្នាក់ទី 8។ ការប្រឡងមួយចំនួនត្រូវបានតម្រូវ​ដោយ​ច្បាប់រដ្ឋ និងច្បាប់សហព័ន្ធ។ 

លទ្ធផល MCAS មិនមែនជាផ្នែកមួយនៃតម្រូវការបញ្ចប់ការសិក្សារបស់រដ្ឋនោះទេ ប៉ុន្តែការប្រឡងទាំងនេះនៅតែជាប្រភព​ព័ត៌មាន​ដ៏សំខាន់សម្រាប់គ្រួសារ អ្នកអប់រំ និងអ្នកកំណត់គោលនយោបាយ។ លើសពីនេះ ពិន្ទុ MCAS របស់សិស្សវិទ្យា​ល័​យអាចធ្វើឱ្យពួកគេមានសិទ្ធិទទួលបាន scholarships សម្រាប់មហាវិទ្យាល័យ និងសាកលវិទ្យាល័យរដ្ឋ ហើយក៏អាច​បំពេញបាននូវផ្នែកមួយនៃតម្រូវការសម្រាប់  State Seal of Biliteracy ផងដែរ។

លទ្ធផល MCAS ត្រូវបានបញ្ចូលទៅក្នុង accountability system (download), របស់រដ្ឋយើង ដែលកំណត់ថាសាលា​រៀន និងស្រុកសិក្សាណាខ្លះត្រូវការជំនួយ។ និយាយម្យ៉ាងទៀត លទ្ធផល MCAS ជួយបង្ហាញឱ្យអ្នកឃើញថាកូន​របស់អ្នកកំពុងធ្វើបានល្អកម្រិតណា ហើយវាក៏ជួយបង្ហាញឱ្យខ្ញុំឃើញថាប្រព័ន្ធសាលា​រដ្ឋរបស់រដ្ឋយើងកំពុងដំណើរការ​បាន​ល្អ​កម្រិត​ណាផងដែរ។ លទ្ធផល MCAS ជួយឱ្យយើងកំណត់និន្នាការ និងមើលឃើញថាសាលារៀន និងស្រុកសិក្សា​ណាខ្លះ​អាចត្រូវការជំនួយបន្ថែម។. 

គោលដៅរបស់យើងគឺធានាថា សិស្សគ្រប់រូបមានអារម្មណ៍ថាទទួលបានការគាំទ្រ និងត្រូវបានត្រៀមខ្លួនរួចជាស្រេច​សម្រាប់​​​ឱកាសជា​ច្រើនដែលមាននៅក្នុងរដ្ឋ Massachusetts និងលើសពីនេះទៅទៀត។. 

ព័ត៌មានបន្ថែម៖
More information about MCAS អាចរកបាននៅលើគេហទំព័រ​របស់ DESE។


ដោយសេចក្តីគោរព
Pedro Martinez 
ស្នងការអប់រំ (Commissioner)

image1.png
(L
MASSACHUSETTS
ese Department of Elementary
and Secondary Education

Pedro Martinez | Commissioner





image2.png
@ 135 Santilli Hwy, Everett MA 02149 Q, (781) 338-3000 'R 1-800-439-2370 & www.doe.mass.edu




